अमरेश पाठक

डॉ अमरेश पाठक 1936-2019

हिनक जन्म सीतामढ़ी जिलाक अन्तर्गत सामरि ग्राममे १९३६ मे भेलन्हि । १९५७ मे पटना विश्वविद्यालयसँ मैथिलीक एम. ए. परीक्षामे प्रथम श्रेणीमे प्रथमस्थान पाओल । १९५७ सँ १९६० धरि रामकृष्ण महाविद्यालय, मधुबनीमे व्याख्याता रूपेँ तकरा बाद पटना विश्वविद्यालयमे व्याख्याता रूपमे कार्य करए लगलाह । पटना विश्वविद्यालयमे मैथिली विभागाध्यक्ष रूपेँ मैथिली उपन्यासक आलोचनात्मक अध्ययन, शोध प्रबन्ध पर हिनका बिहार विश्व-विद्यालय द्वारा डि. लिट्क उपाधि भेटलन्हि । ई शोध प्रबन्ध पुस्तकाकार रूपेँ सेहो प्रकाशित भेल अछि | बिहार राष्ट्रभाषा परिषदक विद्यापति ग्रन्थावलीक सम्पादक मण्डलक सदस्य । हिनक अन्य प्रकाशित रचना अछि ’निबन्ध संकलन’ । एकरा छोड़ि विभित्र पत्न-पत्निकामे हिनक कतेको निबन्ध प्रकाशित छन्हि । मैथिली अकादमी द्वारा प्रकाशित कथा-संग्रहक इहो एक सम्पादक छथि । ई अधिकतर उच्च स्तरीय आलोचनात्मक निबन्ध लिखैत छलाह। २०००- डॉ. अमरेश पाठक, (तमस- भीष्म साहनी, हिन्दी)लेल साहित्य अकादेमी मैथिली अनुवाद पुरस्कार भेटल छनि।
प्रो० पाठकक समस्त अध्यापकीय जीवन सक्रिय रहल। अध्ययन, अध्यापन,ओ शोधक अतिरिक्त निम्नलिखित साहित्यिक ओ सांस्कृतिक संस्थासँ सम्बद्ध भए मैथिली भाषा साहित्यक उत्थान हेतु सतत् प्रयासरत रहलाह ।

## अध्यापनक अतिरिक्त हिनक अन्य शैक्षणिक एवं प्रशासकीय कार्य निम्नलिखित अछि

# डीन मानविकी संकाय, पटना विश्वविद्यालय- दू वर्ष
# सदस्य, विद्वत् परिषद्-पटना विश्वविद्यालय
# सदस्य, सिनेट, पटना विश्वविद्यालय
# सदस्य, परीक्ष समिति- पटना विश्वविद्यालय
# सदस्य, मैथिली विकास कोष- पटना विश्वविद्यालय
# राज्य सरकारक अनुशंसा पर कुलाधिपति द्वारा गठित मगध विश्वविद्यालयक हेतु अन्तीनीकरण समितिक सदस्य
# ललित नारायण मिथिला विश्वविद्यालय, दरभंगामे पी-एच०डी० शोध कार्यक अनियमितताक जाँचक हेतु गठित उच्च स्तरीय जाँच कमिटीक
# संघ लोक सेवा आयोग दिल्ली द्वारा गठित मैथिली विषयक पाठ्य क्रम निर्धारण समितिक सदस्य ।
# विभिन्न विश्वविद्यालयक मैथिली पाठ्य-क्रम, परिशोधन, परीक्षण समितिक सदस्य । 
# विश्वविद्यालय अनुदान आयोगक विभिन्न क्रिया-कलापर्स लगभग पचीस वर्षसे सम्बद्ध । 
# सदस्य, रिसर्च बोर्ड, ललित नारायण मिथिला विश्वविद्यालय, दरभंगा।

## सांस्कृतिक संस्थासँ सम्बद्ध

# चेतना समिति पटनाक आजीवन सदस्य एवं संगठन सचिव ( 1969 स 1973)
# चेतना समिति पटना द्वारा गठित मातृभाषा रक्षा समिति (1978ई०) एवं मैथिली संघर्ष समिति (1992 ई०) क संयोजक ।
# चेतना समिति पटना द्वारा विद्यापति स्मृति समारोहक अवसर पर आयोजित विचार गोष्ठीमे अनेको बेर आलेख पाठ ।
# मैथिली अकादमी पटना द्वारा आयोजित अनेक भाषणमालामे व्याख्यान
# साहित्य अकादेमी, नई दिल्लीक मैथिली परामर्श दात्री समितिक सदस्य (1988 सँ 1992 धरि) ।
# साहित्य अकादेमी, नई दिल्ली द्वारा आयोजित अनेक राष्ट्रीय संगोष्ठीमे आलेख पाठ एवं मुख्य अतिथि, पर्यवेक्षक आदिक रूपमे सहभागिता ।
# बिहार राष्ट्र भाषा परिषद्, पटना द्वारा प्रकाशित विद्यापति पदावली भाग-3 क सम्पादक मंडलक सदस्य
# के० पी० जयसवाल रिसर्च इन्स्टीच्यूट पटना सँ सम्बद्ध । 
# आकाशवाणी दरभंगा एवं पटनासँ अनेक वार्ता प्रसारित । पहिल बेर डॉ० कुमार गंगानन्द सिंह ओ प्रो० हरिमोहन झाक संग हिनक वार्ता भेल छल ।
# वैदेही, दरभंगा द्वारा आयोजित अखिल भारतीय मैथिली लेखक संघमे आलोचना विभागक अध्यक्षीय भाषण । 
# बिहार राज्य पाठ्य-पुस्तक प्रकाशन निगमक लगभग डेढ़ दर्जन पोथीक सम्पादन, भाषा परिष्कार, समीक्षण एवं अनुवाद ।
# अध्यक्ष, मैथिली साहित्य परिषद्, पटना विश्वविद्यालय । 
# सदस्य, बिहार रिसर्च सोसाइटी, पटना ।

## मौलिक ग्रन्थ

# मैथिली उपन्यासक आलोचनात्मक अध्ययन- आलोक प्रकाशन, पटना ।
# निबन्ध संकलन- आलोक प्रकाशन, पटना
# नवीन निबन्ध संकलन
# रमानाथ झा (विनिबन्ध)- सा० अ०, दिल्ली
# मैथिली लिट्रेचर इन बिहार- दी कम्प्रिहेंसिभ हिष्ट्ी ऑफ बिहार- सं०- डॉ० के०के० दत्त, के०पी० जयसवाल रिसर्च इन्स्टीच्यूट पटना- 1976

## अनूदित पुस्तक

# 'तमस'-साहित्य अकादेमी, दिल्लीस पुरस्कृत

## स्वतन्त्र सम्पादन

# मैथिली कथा संग्रह- अजय प्रकाशन, पटना
# आधुनिक मैथिली काव्यधारा- संजय प्रकाशन, पटना
# साहित्य ओ प्रतिबद्धता चेतना समिति, पटना
# मैथिली संघर्ष ( पत्रिका)- मैथिली आन्दोलनक अवसर पर, पटना सँ प्रकाशित ।
# स्मारिका- चेतना समिति, पटना

## सह-सम्पादन

# विद्यापति पदावली भाग-3- राष्ट्रभाषा परिषद्, पटना
# रमानाथ झा अभिनन्दन ग्रन्थ- दरभंगा
# मैथिली कथा संग्रह- मैथिली अकादमी, पटना
# बिहार इन्टरमीडिएट मैथिली गद्य-पद्य संग्रह, मै० अ०, पटना ।
# मैथिली गद्यक विकास-पटना वि०वि०, पटना
# मुख्य सम्पादक- सव्यसाची- डॉ० रामदेव झा, 'अभिनन्दन ग्रन्थ', दरभंगा

## बिहार राज्य पाठ्य-पुस्तक प्रकाशन निगम पटना द्वारा प्रकाशित निम्नलिखित पोथीक सम्पादन, समीक्षण, भाषा परिष्कार एवं अनुवाद कार्य

### सम्पादन

# मैथिली भारती भाग-6
# प्राचीन भारती भाग (सप्तम वर्ग हेतु) -6
# मैथिली भारती भाग-7
# मैथिली भारती भाग-8

### समीक्षण

# मैथिली गद्य मालिका- नवम एवं दशम वर्ग हेतु
# मैथिली पद्य मालिका- नवम एवं दशम वर्ग हेतु
# मैथिली भाषा सरिता भाग-4
# मैथिली भाषा सरिता भाग-5
# मैथिली भाषा सरिता- भाग-6

### भाषा परिष्कार

# नागरिक शास्त्र भाग-1 (वर्ग 6क हेतु)
# भारतक इतिहास भाग-1 (वर्ग 6क हेतु)
# पृथ्वी परिचय-भाग-5 (खण्ड-प्रथम) नवम् एवं दशम् वर्ग लेल ।
# जीव विज्ञान-भाग-2 (वर्ग 7 हेतु)
# प्रारम्भिक विज्ञान-भाग-2 (चारिम वर्गक हेतु)

### अनुवाद

# प्रारम्भिक अर्थशास्त्र-नवम् एवं दशम् वर्ग हेतु

## भूमिका लेखन

# आधुनिक मैथिली काव्य धारा- संजय प्रकाशन, पटना
# मैथिली कथा संग्रह- अजय प्रकाशन, पटना
# साहित्य ओ प्रतिबद्धता-चेतना समिति, पटना
# कथा पुष्प- सं० डॉ० देवेन्द्र झा
# लह-लह लाल सिनुरी- रचयिता- पद्मश्री बिलट पासवान 'विहंगम विभिन्न पत्र-पत्रिका एवं पुस्तकमे प्रकाशित

## यथा संभव उपलब्ध निबन्धक सूची

# प्राचीन भारतीय साहित्यक कथा परम्परा एवं मैथिली साहित्यमे उपन्यासक आविर्भाव- मिथिला भारती-1970  
# मैथिली उपन्यासमे शैलीतत्त्व- मैथिली अनुसंधान पत्रिका, इलाहाबाद- 19 
# चरित्र-चित्रण ओ मैथिली उपन्यास-स्मारिका, चेतना समिति, पटना-19 
# विद्यापतिक काव्य सौष्ठव एवं वैष्णव भक्ति आन्दोलनमे हिनक योगदान-स्मारिका, चेतना समिति, पटना-1972 
# गद्यकार रमानाथझा- रमानाथझा अभिनन्दन ग्रन्थ, दरभंगा 
# मैथिली उपन्यास साहित्य-मैथिली साहित्यक रूप रेखा-चेतना-समिति, पटना 
# स्व० रमानाथझाक मैथिली सेवाक विभिन्न आयाम स्मारिका, चेतना समिति, पटना-1979 
# मैथिली निबन्ध साहित्य- पटना वि०वि० पत्रिका, 1979 (9) साहित्य एवं प्रतिबद्धता- चेतना समिति, पटना- 1979 (संगोष्ठी) 
# मैथिली कथा साहित्य- पत्राचार संस्थान, पटना वि०वि०- 1980 
# मैथिली नव कविता ओ सम्प्रेषणक समस्या- चेतना समिति (संगोष्ठी) -1980 
# मैथिलीक मान्यता- जागरणक प्रयोजन- चेतना समिति, पटना (स्मारिका)1980 
# मैथिली उपन्यासमे आंचलिकता- मैथिली अकादमी पत्रिका, पटना-1981 
# मिथिलाक सांस्कृतिक परम्परा- मैथिली गद्य-पद्य संग्रह-मै० अ०, पटना 
# मैथिली उपन्यासकमे राजनीतिक चेतना मै० अकादमी पत्रिका- 1983 
# मैथिलीक वर्तमान समस्या- स्मारिका, चेतना समिति- 1981 
# महाकवि विद्यापति- स्मारिका, चेतना समिति, 1986 
# शिक्षामे मैथिलीक स्थान- 'भाषा ओ समाज', चेतना समिति द्वारा प्रकाशित पौथी 
# संविधानमे मैथिली- स्मारिका, चेतना समिति- 1992 
# मैथिलीक मान्यता- इन्टरमीडियेट गद्य-पद्य संग्रह- मै० अ० पटना 
# मैथिलीक भूत, वर्तमान आ भविष्य- मैथिली संघर्ष पत्रिका- 1992. 
# निबन्ध ओ आलोचना- आलोचना विभागक अध्यक्षीय भाषण- 1994 आयोजक- अखिल भारतीय मैथिली साहित्य सम्मेलन-वैदेही- दरभंगा 
# आधुनिक मैथिली गद्य पर परभाषिक प्रभाव- 'मैथिली गद्यक विकास'- साहित्य अकादेमी, दिल्ली- 1996 
# मैथिलीक कविताक विकास- 'मैथिली काव्यक विकास' -सा०अ०दिल्ली- 1998 
# राम काव्यक युगीन सन्दर्भ- मैथिली गद्यमालिका- बी०टी०बी०सी०-पटना 
# संस्कृत साहित्य: एक झलक- प्राचीन भारती- 1998 
# स्वतन्त्रता संग्रामक गांधी युग- भाषा सरितता भाग-5, बी०टी०बी०सी०-पटना 
# भारतीय स्वतन्त्रता संग्राम- मैथिली भाषा सरिता भाग- 4 बी०टी०बी०सी०-पटना 
# महात्मा गाँधी, आदर्श जीवनी- पा०पु०प्र०नि० पटना 
# स्वतन्त्र भारत आ एकर संविधान- मैथिली भारती भाग-8 
# मैथिली उपन्यासक विकास- मुख्य अतिथिक रूपमे जमदेशपुरमे सा० अ० दिल्ली द्वारा आयोजित संगोष्ठीमे भाषण-1907 (प्रकाशनधीन) 
# हरिमोहन झाक व्यक्तित्व ओ कृतित्व- मुख्य अतिथिक रूपमें मैथिली विभाग, पटना वि०वि० आ साहित्य अकादेमीक संयुक्त तत्त्वावधानमे आयोजित चेतना समितिमे पठित आलेख-1908 (अद्यावधि प्रकाशनाधीन) 

## रेडियोवार्ता

# मैथिली निबन्ध साहित्य, दरभंगा 11.08.1979
# मैथिली उपन्यासमे राजनीतिक चेतना, पटना 22.03.1981
# मैथिली उपन्यासमे आँचलिकता, पटना ,19.07.1984
# मैथिलीमे समाज विज्ञानक पोथीक अभाव पटना, 11.12.1988
# मैथिली उपन्यासमे आँचलिकता, पटना 30.08.1981
# लेखक आलोचक संवाद (वार्तालाप) पटना 14.01.1981
# मैथिली साहित्यक इतिहासमे काल विभाजन पटना 17.05.1990
# मैथिली कथामे नवप्रयोग आ पाठकक अभिरुचि पटना 08.11.1992
# नवगीत आन्दोलन ओ मैथिली पटना 22.08.1993
# मैथिली कवितामे युग बोघ पटना 03.04.1995
# मैथिली कविताक विकास यात्रा पटना 03.091995
# मिथिलाक सामाजिक आ सांस्कृतिक जीवन पटना 23.11.1995

## सारस्वत सम्मान

# भीष्म साहनीक उपन्यास 'तमस 'क मैथिली अनुवाद पर साहित्य अकादेमी अनुवाद पुरस्कार ।
# मैथिली भाषा-आन्दोलन एवं साहित्यिक अवदानक लेल चेतनासमिति, पटना द्वारा 'मिथिला विभूति' सम्मान
# विद्यापति सेवा संस्थान, दरभंगा द्वारा 'मिथिला विभूति' सम्मान ।